ઝિયારતે નાહિયાના આ વાક્યમાં બે શબ્દો છે, જોયુબ અને મુઝર્રજાત. જોયુબ એ ‘જયબ’નું બહુવચન છે અને જયબનો અર્થ ગિરેબાન (શર્ટનો કોલર) છે અને મુઝર્રજાતનો મૂળ શબ્દ ‘ઝરજ’ છે અને તે બાબે તફઈલમાં ઇસ્મ મફઉલ, જમ્એ મોઅન્નસે સાલીમ છે. અક્ષર ‘રે’ પર કસ્રા (ઝેર) લગાવવું ગલત છે કારણ કે તેનાથી શબ્દનો અર્થ બદલાય જાય છે અને તેનો અર્થ ગિરેબાન ફાડવાવાળીઓ થશે. આથી એ ધ્યાન રાખવામાં આવે કે મુઝર્રજાત પઢવું જોઇએ, નહી કે મુઝર્રેજાત (જેમકે અમુક કિતાબોમાં છપાએલુ છે જે ભૂલ છે) ખૈર અહી ઇમામે અસ્ર(અ.સ.) સલામ મોકલી રહ્યા છે તેમના ગિરેબાનો પર કે જેને ફાડવામાં આવ્યા. અલ્લાહો અકબર! અહીં હઝરતે હુજ્જત(અ.સ.)ની મુરાદ કોણ છે એ નથી કહી શકતા પરંતુ હુસૈને મઝલુમ(અ.સ.)ના ઝાકીરો મજલીસોમાં મોટા ભાગે પઢે છે કે જ્યારે ઇમામે હસને મુજતબા(અ.સ.)ના યતીમ જનાબે કાસીમ(અ.સ.) મકતલ તરફ રવાના થઇ રહ્યા હતા તે સમયે ઇમામ હુસૈન(અ.સ.)એ તેમના ગિરેબાનને ફાડ્યુ હતું. જ્યારે બાળકે પોતાના ચાચાના આ કાર્યનું કારણ પુછયું ત્યારે ઇમામ હુસૈન(અ.સ.)એ ફરમાવ્યું: બેટા આ યતીમોની નિશાની છે અથવા એ પણ શક્ય છે કે ઇમામે અસ્ર(અ.સ.)ની મુરાદ તમામ શોહદા છે કે જેમની શહાદત પછી તેમના ગિરેબાનોને મલઉનોએ ફાડ્યા હતા.